നിധി ലഭിക്കാന് പൂജ രമേശന്റെ തട്ടിപ്പ് ഇവിടെയും കുന്നിക്കോട് പൂജയിലൂടെ നിധി ലഭിക്കുമെന്നും ചൊവ്വാദോഷം മാറ്റാമെന്നും വാഗ്ദാനം ചെയ്തു ലക്ഷങ്ങള് തട്ടിയതിന് അറസ്റ്റിലായ വയനാട് ലക്കിടി അറമല സ്വദേശി കുപ്ലിക്കാട്ടില് രമേശന് 24പുനലൂരിലും പരിസരത്തും സമാനമായ നിരവധി തട്ടിപ്പു നടത്തിയതായി വിവരം. കഴിഞ്ഞദിവസം കുന്നിക്കോട്ടെ വാടക വീട്ടില്നിന്ന് നിലമ്ബൂര് പൊലീസ് അറസ്റ്റ് ചെയ്ത ഇയാളുടെ ഫോട്ടോ പത്രത്തില് വന്നതോടെയാണ് പലരും ഇയാള് തട്ടിപ്പുകാരനാണെന്ന് മനസ്സിലാക്കിയത്. ഇയാള്ക്കെതിരെ ഇവിടെ ആരും പരാതി നല്കിയിട്ടില്ലെങ്കിലും പൊലീസ് അന്വേഷണം തുടങ്ങിയിട്ടുണ്ട്. പൊറോട്ടയടിക്കാരന് മൂന്നുവര്ഷം മുമ്ബാണ് രമേശന് കുന്നിക്കോട് നരിക്കല് കല്ലടമുക്കിലെ തട്ടുകടയില് പൊറോട്ടയടിക്കാരനായി എത്തിയത്. പതിവുകാരുടെ വിശ്വാസം പിടിച്ചുപറ്റിയ രമേശന്, തന്നെ ഇടുക്കിയിലുള്ള രാമന് എന്നയാള് പൂജാവിധികള് പഠിപ്പിച്ചിട്ടുണ്ടെന്നും ഭൂമിയില് ഒളിഞ്ഞുകിടക്കുന്ന നിധി കണ്ടെത്താന് കഴിയുമെന്നും പറഞ്ഞു. നിധി കിട്ടിയാല് നിയമ സഹായത്തിനും വില്പ്പനയ്ക്കും മാത്യൂസാര് എന്നയാള് ഒപ്പമുണ്ടെന്നും ധരിപ്പിച്ചു. കടയില് സഹായിയായ യുവാവ് വഴി ഒരുവീട്ടില് നിധിക്കായുള്ള പൂജചെയ്തതായും അതിന് 30,000 രൂപ വാങ്ങി. നിധി ഉയര്ന്നുവരാന് 90 ദിവസം കാത്തിരിക്കണമെന്നും ഇയാള് വീട്ടുകാരെ വിശ്വസിപ്പിച്ചു. നിധിയെടുക്കാന് ആള്ക്കാരെയും ഉപകരണങ്ങളും രമേശന് നേരിട്ട് എത്തിക്കുമെന്നാണ് പറഞ്ഞത്. തട്ടിപ്പിനു പലവിധ മാര്ഗം സഹായിയായി കിട്ടിയ യുവാവ് വഴി ഒരു വീട്ടമ്മയില്നിന്ന് രണ്ടു പവന്റെ മാല വാങ്ങി പണയം വച്ചു. ഇതു കുടുംബ പ്രശ്നമായതോടെ, യുവാവ് തിരിച്ചെടുത്ത് നല്കി. പുനലൂര് വാളക്കോട് സ്വദേശിയായ യുവതിക്കൊപ്പമാണ് ഇയാള് നരിക്കലില് വീട് വാടകയ്ക്കെടുത്ത് താമസിച്ചിരുന്നത്. തട്ടുകടയില് നിന്ന് ലഭിച്ച സൗഹൃദം ഉപയോഗിച്ച് പുനലൂരിലെ വാഹന ഷോറൂമില് നിന്ന് സ്കൂട്ടര് വാങ്ങിയെങ്കിലും ആര്സി ബുക്ക് പുനലൂര് ഓഫീസില് നിന്ന് നേരിട്ട് കൈപ്പറ്റി. വണ്ടിയുടെ വായ്പാ തിരിച്ചടവും തുടക്കം മുതല് മുടക്കി. ഐക്കരകോണത്ത് വീടുനിര്മാണം പാതിവഴിയിലായ വീട്ടുകാരെ സമീപിച്ച്, സംരക്ഷണ പൂജ കഴിച്ചാല് 30 ദിവസത്തിനകം പണി പൂര്ത്തിയാക്കാനുള്ള തുക ലഭിക്കുമെന്ന് പറഞ്ഞെങ്കിലും അവര് തട്ടിപ്പില് വീണില്ല. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്